**ЖАЗҒЫ ДЕМАЛЫС УАҚЫТЫНДА БАЛАЛАРДЫҢ САЛАУАТТЫ ДЕМАЛЫСЫ МЕН БОС УАҚЫТЫН ҰЙЫМДАСТЫРУ**

Қазақ тілін үйрену мен үйретудің қаншалықты маңыздылығын бүгінгі таңда өмірдің өзі-ақ көрсетіп отыр. Әрине, мектепке дейінгі ұйымдағы оқу-тәрбие жұмысында тілді үйретудің, үйренудің санқилы тәсілдері мен әдістері қолданылып жатса, соның бәрі қайткенде тілді тез әрі сапалы игереміз деуден туған талпыныстың қамы.

Тіл меңгеру өздігінен орындала салатын оңай шаруа емес. Оған мұғалім мен баланың екіжақты ықылас-ынтасы керек. Мұғалім жыл бойы балалардың ауызекі сөйлеу тілін жетілдіру, тілді үйренуге деген қызығушылықтарын арттыруға бар күшін салады. Баланың жыл бойы меңгерген білімін одан әрі жетілдіру мақсатында жазғы демалыс кезеңінде де оны жалғастыру біздің міндетіміз.

Олай болса, жазғы демалыс кезеңінде балабақшамызда тәрбиеленушілерге ауыз әдебиеттінің үлгілерін үйретуге баса назар аудардық. Онда ертегілер оқу, әңгіме мазмұнын жүйелі байланыстырып, әңгімелеуге үйрету, ертегі-әңгімеде кездескен кейіпкерлердің іс-әрекетіне сай образды сөздер мен диологтарды, кейбір өлең шумақтарын бұлжытпай жатқа айта білу, екі адамның диалогында кездесетін сұрақ, талап-тілектерді білдіретін сөздерге дауыс екпінін дұрыс қою, мәнерлі айта білуге тәрбиелеу талап етілді.

Мұндағы мақсат - халық ауыз әдебиеті үлгілері арқылы қазақ тілін кеңінен насихаттау, тіл мәдениетін көтеру мақсатында мектеп жасына дейінгі өзге ұлт балаларының мәнерлеп айтуға, тіл байлығын молайтуға, дүниетанымын кеңейтуге үйрету, шығармашылық іскерлікке; ұлттық рухты бойларына сіңіру, ұлттық құндылықтарды дәріптеуге тәрбиелеу.

Балалардың ой-өрісін дамытуға, қиялын шарықтатуға, тіл байлығын молайтуға ауыз әдебиеті үлгілері – ертегілер, жұмбақтар, жаңылтпаштар, халық ойындары арқылы жүзеге асырылуда.  Ауыз әдебиетінің асыл үлгілеріндегі өзекті идея өз ұрпақтарын Отанын, елін, жерін жаудан қорғауға, бостандықты, азаттық үшін күресе білуге, париотизмге баулу болды. Халық тәрбиесін құндақта жатқан күннен бастап, ат жалын тартып азамат болғанға дейін естіп өскен есті ұрпақ бабалар өсиетін ғасырлар бойы мүлтіксіз іске асыратын болады.

**Қазақ тілі бойынша жазғы демалыс кезеңінің кестесі**

|  |  |  |
| --- | --- | --- |
| **Негізгі бағыт** | **Іс-әрекет пен шаралар** | **Жүзеге асыру мерзімі** |
| ***Кәсіби*** | Бағдарламалар мен әдістемелік құралдарды зерделеу, қойылатын талаптар мен оның ерекшеліктерін анықтап, түсіну; ғаламтор желісі мен әдістемелік әдебиеттер арқылы жаңашыл педагогикалық технологияларды қолдануды жалғастыру; педагогикалық шеберлік пен біліктілік деңгейді көтеру; тіл мәдениетін көтеру мақсатында өткізілетін сайыстарға қатысу. | Жыл бойы |
| ***Әдістемелік*** | Аталған тақырып бойынша қызықты әдіс-тәсілдер мен ісшара сценарииінің ең үздік жеке базасын құру; мектепке дейінгі педагогика, психология және қазақ тілі бойынша ғаламтор желісіне шолу; кәсіби қызметтің өзіндік талдауын үздіксіз жүргізіп отыру; алынған нәтижені педагогикалық практикаға енгізу. | Тұрақты |
| ***Негізгі ағымдық кезең*** | 1. **«Мен және бәрі, бәрі...»** 1-Маусым Балаларды қорғау күніне орай мәнерлеп тақпақ айту және асфальтта сурет салу. 2. «**Ғажайып әуендері» «Чудесный мир музыки»** **«**Қошақаным**»** әні 3. **«Ойнайық та ойлайық!» «Учимся, играя!»** «Қиынды суреттер» ертегілер желісі бойынша 4. **«Өлең сөздің патшасы, сөз сарасы...»** «Малдың баласын сүюі» 5. **«Әжеге қонаққа»** отбасылық тұрмыс-салт жырлары жайлы әңгіме-саяхат «Тұсаукесер» 6. **«Ертегілер елінде» «Сказка в гости к нам пришла»** «Ұр, тоқпақ!» ертегісі 7. **«Ойнайық та ойлайық!» «Учимся, играя!»** Санамақтар 8. **«Артық болмас білгенің...»**   «Тыйым сөздер»   1. **«Әжеге қонаққа»** отбасылық тұрмыс-салт жырлары жайлы әңгіме-саяхат «Бесік жыры» 2. **«Артық болмас білгенің...»**   «Мақал-мәтел, жаңылтпаштар, жұмбақтар»   1. **«Ертегілер елінде» «Сказка в гости к нам пришла»** «Мақта қыз бен мысық» ертегісі 2. **«Шуақты жаз»** Суреттер көрмесі | Маусым 2024 ж.  Шілде 2024 ж.  Тамыз 2024 ж. |
| ***Қорытынды кезең*** | 1. Әріптестермен тәжірибе алмасу 2. Тұсаукесер арқылы өзіндік педагогикалық тәжірибені жалпылау. 3. Кәсіби қызметтің өзіндік талдауын жүргізу | Тамыз 2024 ж. |

*Касымова Ж.Е.*

*«Балбөбек» бөбекжайы Қарағанды қаласы*